ประมาณ1อาทิตย์ที่ผ่านมามีการปวดท้องด้านขวาค่ะเป็นๆหายๆปวดแบบจี๊ดๆหน่วงๆล่าสุดมี พสพ.กับแฟนสักพักก็รู้สึกเจ็บจี๊ดที่ท้องน้อย เลยรีบพักไว้ก่อน หลังจากนั้นอาการเจ็บก็ค่อยๆหายไปแล้วก็จะเป็นๆหายๆอีกค่ะ อาการแบบนี้อันตรายมั้ยคะ เกี่ยวกับอะไร
สวัสดีค่ะ อาการปวดท้องด้านขวามา 1 สัปดาห์ หากเป็นบริเวณท้องน้อย อาจเกิดจาก- ปีกมดลูกด้านขวาอักเสบ มักเป็นผลต่อเนื่องจากมดลูกอักเสบ อาการคือจะมีปวดท้องน้อยร่วมกับตกขาวที่ผิดปกติ มีเจ็บท้องน้อยขณะมีเพศสัมพันธ์ ปัสสาวะแสบขัด- มีซีสต์หรือเนื้องอกของปีกมดลูก หรือของรังไข่ด้านขวา นอกจากทำให้มีอาการปวดท้องน้อยแล้ว อาจทำให้มีประจำเดือนที่ผิดปกติหรือเลือดออกผิดปกติด้วย- ท้องนอกมดลูกด้านขวา แต่อาการปวดท้องจะเป็นรุนแรง และมีอาการขาดประจำเดือนมาก่อน รวมถึงเลือดออกจากช่องคลอดผิดปกตินอกจากนี้ ก็อาจเกิดจากล้ามเนื้อผนังหน้าท้องอักเสบ เช่น จากการยกของหนัก การเล่นกีฬา การออกกำลังกาย เป็นต้นหากอาการปวดท้องน้อยยังคงเป็นอยู่เรื่อยๆ ไม่หายไป ก็ควรไปพบแพทย์เพื่อตรวจหาสาเหตุและรักษาค่ะ ในเบื้องต้น หากมีอาการขาดประจำเดือน หรือมีประจำเดือนมาผิดปกติ ก็ควรตรวจหาการตั้งครรภ์ดูด้วยค่ะ นอกจากนี้ หากมีเพศสัมพันธ์แล้วทำให้ยิ่งมีอาการเจ็บท้องน้อย ก็ควรงดการมีเพศสัมพันธ์ไปก่อนด้วย และไม่ควรยกของหนัก งดการเล่นกีฬาและออกกำลังกายไปก่อนค่ะ